stanford-oval/wikipedia huggingface dataset:
สถานีรถไฟปักกิ่ง
ประวัติ > การออกแบบและก่อสร้าง

เนื่องในโอกาสครบรอบ 10 ปีการก่อตั้งสาธารณรัฐประชาชนจีน คณะกรรมาธิการกลางพรรคคอมมิวนิสต์จีนใน ค.ศ. 1958 ได้เริ่มวางแผนและก่อสร้างโครงการขนาดใหญ่สิบโครงการ ซึ่งเป็นที่รู้จักในนาม "สิบมหาอาคาร" เพื่อแสดงถึงทัศนียภาพใหม่ของประเทศและสถานีรถไฟปักกิ่งก็เป็นหนึ่งในโครงการที่ดำเนินการ
การออกแบบสถานีรถไฟแห่งใหม่เริ่มขึ้นในช่วงปลายเดือนตุลาคม ค.ศ. 1958 ตามบันทึกการก่อสร้างและการวางผังของรัฐบาลเทศบาลนครปักกิ่งในช่วงต้นคริสต์ทศวรรษ 1950 การออกแบบสถานีถูกมอบหมายให้กรมที่สามของสถาบันกระทรวงรถไฟ (ปัจจุบันคือกลุ่มบริษัทสำรวจและออกแบบทางรถไฟที่ 3) อาคารสถานีหลักได้รับการกำกับดูแลโดยสถาปนิกที่มีชื่อเสียงในสมัยนั้นคือหยาง ถิงเป่า (杨廷宝) เฉิน เติงอ้าว (陈登鏊) กรมอาคารและอุตสาหกรรมแห่งชาติและสถาบันออกแบบสถาปัตยกรรมหนานจิง ร่วมมือกันในงานออกแบบ การออกแบบสถานีมีความคืบหน้าอย่างรวดเร็วและภายในต้นเดือนธันวาคมปีเดียวกันนั้น ข้อเสนอการออกแบบทั้งหมดก็เสร็จสมบูรณ์ วันที่ 10 ธันวาคม ข้อเสนอการออกแบบได้รับอนุมัติจากคณะกรรมาธิการกลาง ขณะนั้น นายกรัฐมนตรีโจว เอินไหล มีความกังวลอย่างมากเกี่ยวกับการออกแบบและการก่อสร้างสถานีรถไฟปักกิ่งแห่งใหม่ และได้จัดการกับประเด็นต่าง ๆ ตั้งแต่ทิศทางและการวางตำแหน่งชื่อสถานี ไปจนถึงการจัดสภาพแวดล้อมของห้องรับรองแขกวีไอพี ในการกำหนดข้อเสนอโครงการออกแบบ โจวเสนอให้สร้างหอคอยเล็กบนปีกทั้งสองข้างของอาคารหลักและข้อเสนอนี้ได้รับการนำไปปฏิบัติ
วันที่ 20 มกราคม ค.ศ. 1959 การก่อสร้างสถานีใหม่ได้เริ่มต้นขึ้นโดยมีจำนวนคนงานก่อสร้างสูงสุดถึง 2 ล้านคนในช่วงที่มีการก่อสร้างมากที่สุดและการลงทุนในโครงการมีมูลค่า 57.82 ล้านหยวน ผู้เชี่ยวชาญโซเวียตยังถูกจ้างเพื่อให้คำแนะนำทางเทคนิค ณ สถานที่ก่อสร้าง โครงการเสร็จสมบูรณ์ในวันที่ 10 กันยายน ค.ศ. 1959 ใช้เวลาเพียงเจ็ดเดือนเท่านั้น สถานีรถไฟปักกิ่งแห่งใหม่มีพื้นที่ทั้งหมด 250,000 ตารางเมตร พื้นที่อาคารสถานีมีพื้นที่ 46,700 ตารางเมตร (503,000 ตารางฟุต), และลานสถานีมีพื้นที่ 40,000 ตารางเมตร ประธานเหมา เจ๋อตง เขียนตัวอักษรพู่กันในป้ายสถานี
สถานีรถไฟปักกิ่งเป็นหนึ่งในโครงการก่อสร้างที่ใหญ่ที่สุดในจีนแผ่นดินใหญ่ในช่วงเวลานั้นด้วยสิ่งอำนวยความสะดวกที่ทันสมัยและยังเป็นสถานีปลายทางรถไฟขนาดใหญ่ที่ทันสมัยแห่งแรกของจีน ณ เวลาที่สร้างเสร็จ สถานีมีรางรถไฟ 12 ราง และชานชาลารถไฟ 6 ชานชาลาพร้อมพิดาน อาคารสถานีหันหน้าไปทางทิศใต้และสถาปัตยกรรมประกอบด้วยทั้งรูปแบบจีนดั้งเดิมและสถาปัตยกรรมสตาลินของโซเวียต ห้องพักผู้โดยสาร 12 ห้องมีพื้นที่รวม 14,000 ตารางเมตรและรองรับผู้โดยสารได้ 14,000 คน ภายในอาคารสถานีหลักที่ซับซ้อนประกอบด้วยห้องพักผู้โดยสาร ห้องพักแม่และเด็ก โรงภาพยนตร์ ห้องสันทนาการ ร้านอาหาร ที่ทำการไปรษณีย์ คลินิก และสิ่งอำนวยความสะดวกอื่น ๆ หลังคามีหอนาฬิกาคู่ ระฆังจะตีบอกเวลา 07:00 น. และ 21:00 น. โดยเล่นเพลง "ตงฟางหง"
อุปกรณ์ของสถานีปักกิ่งถูกพิจารณาว่าค่อนข้างทันสมัยในขณะนั้น โดยมีบันไดเลื่อนแบบ AC2-59 จำนวนสี่ตัวติดตั้งอยู่ภายใน การออกแบบและการผลิตบันไดเลื่อนได้รับการประสานงานร่วมกันโดยมหาวิทยาลัยเซี่ยงไฮ้เจียวทงและบริษัทลิฟต์เซี่ยงไฮ้ บันไดเลื่อนทั้งสี่ตัวถูกเปลี่ยนใหม่ในคริสต์ทศวรรษ 1980 และอีกครั้งในคริสต์ทศวรรษ 1990 ส่วนการเปลี่ยนลิฟต์ครั้งล่าสุดเกิดขึ้นในช่วงต้น ค.ศ. 2005 โดยแบบเป็นการผลิตของบริษัทโอทิส
การดำเนินการ > การรถไฟจีน

| ปักกิ่ง 北京 > ข้อมูลทั่วไป |
| --- | --- |
ที่ตั้ง: ถนนเป่ย์จิงจ้าน เขตตงเฉิง ปักกิ่ง  ประเทศจีน
ผู้ให้บริการ: กลุ่มการรถไฟจีนปักกิ่ง
สาย:   ทางรถไฟสายปักกิ่ง–เซี่ยงไฮ้  ทางรถไฟสายปักกิ่ง–ฮาร์บิน  ทางรถไฟสายปักกิ่ง–เปาโถว  ทางรถไฟสายปักกิ่ง–เฉิงเต๋อ  ทางรถไฟฟ้าใต้ดินข้ามเมืองปักกิ่ง  ทางรถไฟความเร็วสูงปักกิ่ง–เฉิ่นหยาง  ทางรถไฟชานเมืองปักกิ่ง 
ชานชาลา: 14 (6 ชานชาลาเกาะกลาง, 2 ชานชาลาข้าง)
ประวัติ
เริ่มเปิดให้บริการ: 1959; 66 ปีที่แล้ว (1959)
หลังสร้างสถานีรถไฟปักกิ่งแห่งใหม่เสร็จสมบูรณ์ ความสามารถในการขนส่งของสถานีนั้นก็เกินกว่าสถานีรถไฟตะวันออกที่เคยใช้มาก่อนและมีบทบาทเพิ่มขึ้นในภารกิจการขนส่งหนัก และปัจจุบันก็ยังคงเป็นสถานีรถไฟโดยสารที่สำคัญที่สุดของปักกิ่ง และมีปริมาณการจราจรในสถานีมากที่สุดในประเทศจีน จำนวนรถไฟและการจราจรเพิ่มขึ้นทุกปี ใน ค.ศ. 1959 มีเส้นทางรถไฟ 33 สาย ใน ค.ศ. 1966 มีเส้นทางรถไฟ 40 สาย ใน ค.ศ. 1978 เส้นทางรถไฟ 61 สาย ใน ค.ศ. 1985 มีเส้นทางรถไฟ 78 สาย และภายใน ค.ศ. 1993 มีเส้นทางรถไฟ 82 สาย ในช่วงปลายคริสต์ทศวรรษ 1950 จำนวนผู้โดยสารที่ใช้ระบบขนส่งทางรถไฟอยู่ที่ 6 ล้านคนต่อปี ในช่วงปลายคริสต์ทศวรรษ 1960 เพิ่มเป็น 8 ล้านคนต่อปี ในช่วงปลายคริสต์ทศวรรษ 1970 เพิ่มขึ้นเป็น 15 ล้านคนต่อปี และหลังช่วงการปฏิรูปเศรษฐกิจจีน การใช้งานก็พุ่งสูงขึ้นเป็นมากกว่า 30 ล้านคน เพื่อบรรเทาแรงกดดันด้านการขนส่งที่สถานีรถไฟปักกิ่ง รัฐบาลเทศบาลนครปักกิ่งและกระทรวงการรถไฟได้เริ่มวางแผนและก่อสร้างสถานีผู้โดยสารแห่งที่สองของปักกิ่งใน ค.ศ. 1980 และสถานีรถไฟปักกิ่งตะวันตกได้สร้างเสร็จใน ค.ศ. 1996 ซึ่งจัดเตรียมเส้นทางขนส่งสำหรับทางรถไฟปักกิ่ง–กว่างโจวและทางรถไฟปักกิ่ง–เกาลูน ช่วยบรรเทาแรงกดดันที่สถานีรถไฟปักกิ่ง นำไปสู่การลดจำนวนผู้โดยสารของสถานีรถไฟปักกิ่งเหลือ 20 ล้านคน
ตั้งแต่ ค.ศ. 1976 เป็นต้นมา สถานีรถไฟปักกิ่งได้เริ่มดำเนินการปรับปรุงสิ่งอำนวยความสะดวกด้านบริการผู้โดยสารหลายอย่าง เช่น การติดตั้งระบบคอมพิวเตอร์สำหรับประมวลผลตั๋ว จอภาพโทรทัศน์ การสื่อสารไร้สาย ระบบกระจายเสียงอัตโนมัติ และการขยายชานชาลาให้ยาวขึ้นจาก 497 เป็น 603 เมตต (1,631 เป็น 1,978 ฟุต) เพื่อตอบสนองความต้องการของการไหลเวียนการขนส่งที่เพิ่มขึ้น ใน ค.ศ. 1988 โรงงานนาฬิกาไฟฟ้าเซี่ยงไฮ้ติดตั้งระบบแสดงผลจอขนาดใหญ่แห่งแรกของจีนที่จัตุรัสสถานีรถไฟปักกิ่ง ระหว่างเดือนพฤษภาคม ค.ศ. 1998 ถึงเดือนกันยายน ค.ศ. 1999 กระทรวงการรถไฟดำเนินการโครงการเสริมความแข็งแกร่งต้านแผ่นดินไหวให้กับสถานีรถไฟปักกิ่งและยังนำเสนอคุณสมบัติใหม่สำหรับผู้โดยสาร เช่น ระบบปรับอากาศส่วนกลาง ระบบนำทางผู้โดยสาร และระบบกระจายเสียงวิทยุอเนกประสงค์ ตั้งแต่วันที่ 18 มิถุนายน ค.ศ. 2003 สถานีรถไฟปักกิ่งเริ่มการขยายพื้นที่สองแห่งใหม่ โดยมีพื้นที่รวม 20,513 ตารางเมตร (220,800 ตารางฟุต) และรวมถึงสายสัมภาระขนาดใหญ่ การปรับปรุงรวมถึงการรื้อถอนพิดานคอนกรีต การปรับปรุงเสาเหล็กโค้งของสถานี และการปรับปรุงพื้นที่เดิมโดยยกสูงขึ้นจาก 1 เป็น 1.2 เมตร
ในเดือนมิถุนายน ค.ศ. 2098 เพื่อตอบสนองความต้องการของการแข่งขันกีฬาโอลิมปิกปักกิ่ง มีการจัดทำป้ายสองภาษาที่สถานีรถไฟปักกิ่งเพื่ออำนวยความสะดวกแก่นักท่องเที่ยวชาวต่างชาติที่เดินทางมาชมการแข่งขันกีฬาให้มากขึ้น นอกจากจะติดชื่อภาษาอังกฤษ "Beijing Railway Station" แล้ว ยังมีการติดตั้งป้ายอื่น ๆ ที่ทางเข้าออกสถานีและช่องขายตั๋วอีกด้วย
ตั้งแต่วันที่ 25 มิถุนายน ค.ศ. 2021 รถไฟความเร็วสูงสาย G902/903 และ G907/908 จะวิ่งไปถึงสถานีรถไฟปักกิ่ง ทำให้รถไฟความเร็วสูงสายปักกิ่ง–เฉิ่นหยางมีตารางเดินรถที่เดินทางมาถึงและออกจากสถานีรถไฟปักกิ่ง
การดำเนินการ > รถไฟใต้ดินปักกิ่ง

สถานีรถไฟปักกิ่งเป็นศูนย์กลางการคมนาคมในปักกิ่ง
รถไฟใต้ดินปักกิ่ง: สาย 2 หยุดที่สถานีรถไฟปักกิ่ง ทางออก D อยู่บริเวณลานสถานี
สายรถโดยสารประจำทางปักกิ่งที่หยุดใกล้สถานี:
สถานีปักกิ่งตะวันออก (北京站东) ห่างจากลานสถานีไปทางทิศตะวันออก 250 เมตร (820 ฟุต): 9, 10, 20, 25, 29, 39, 52, 59, 122, 203, 204, 209, 403, 420, 434, 637, 638, 639,  666, 668, 673, 674, 729, 804, 805, 827, 829, 938, 957
สถานีปักกิ่งตะวันตก (北京站西) ห่างจากลานสถานีไปทางทิศตะวันตก 280 เมตร (919 ฟุต): 103, 104, 208, 209, 211, 673
ถนนหน้าสถานีรถไฟปักกิ่ง (北京站前街) ห่างจากลานสถานีไปทางทิศเหนือ 290 เมตร (951 ฟุต): 9, 24, 204, 673, 674, 729, 804, 特2
แยกสถานีปักกิ่งตะวันออก (北京站口东) อยู่บนถนนฉางอาน ห่างจากลานสถานีไปทางทิศเหนือ 600 เมตร (1,969 ฟุต): 1, 52, 90, 99, 120, 126, 205, 208, 420, 637, 666, 728, 特2
สะพานเจี้ยนกั๋วเหมินใต้ (建国门桥南) อยู่บนถนนวงแหวนหมายเลข 2 ห่างจากลานสถานีไปทางทิศตะวันออก 900 เมตร (2,953 ฟุต): 25, 39, 43, 44, 52, 122, 434, 637, 638, 750, 特2
รถโดยสารประจำทางสนามบินปักกิ่ง สาย 3 มีสถานีปลายทางตั้งอยู่ประมาณ 300 เมตร (984 ฟุต) ทางตะวันออกของลานสถานี
หมายเลขสายรถประจำทางที่แสดงเป็นตัวหนา หมายถึงสถานีปลายทางของรถโดยสารประจำทาง
การดำเนินการ > รถไฟใต้ดินปักกิ่ง > ผังสถานี

สถานีมีชานชาลาเกาะกลางใต้ดิน
การดำเนินการ > รถไฟใต้ดินปักกิ่ง > ทางออก

มีทางออกสี่ทาง ระบุด้วยตัวอักษร A, B, C และ D ทางออก A สามารถเข้าถึงได้
สถานีพี่น้อง

สถานีรถไฟโซล ประเทศเกาหลีใต้
สถานีรถไฟโตเกียว (ยุติใน ค.ศ. 1980) และสถานีรถไฟอูเอโนะ (ยุติใน ค.ศ. 1980) ประเทศญี่ปุ่น
แกลเลอรี

ด้านหน้าของสถานีรถไฟปักกิ่งที่เพิ่งสร้างเสร็จใน ค.ศ. 1959
ภาพมุมสูงของสถานีรถไฟปักกิ่งใน ค.ศ. 1959
หัวรถจักรดีเซล NY1 กำลังลากขบวนรถไฟโดยสารออกจากสถานีรถไฟปักกิ่งใน ค.ศ. 1959
สถานีรถไฟปักกิ่งในเวลากลางคืนใน ค.ศ. 2008 หลังป้ายภาษาอังกฤษของสถานีถูกเพิ่มเข้ามาล่วงหน้าก่อนการแข่งขันกีฬาโอลิมปิกฤดูร้อน 2008
สถานีรถไฟปักกิ่งใน ค.ศ. 2021 หลังรางรถไฟได้รับการติดตั้งระบบไฟฟ้า
แหล่งข้อมูลอื่น

เว็บไซต์ทางการ
ตารางเดินรถไฟปักกิ่ง
รถไฟออกจากสถานีในเดือนตุลาคม ค.ศ. 2021
ภาพถ่ายดาวเทียมของสถานีรถไฟใต้ดินของสถานีรถไฟปักกิ่งที่กำลังก่อสร้าง (20 กันยายน ค.ศ. 1967)
สโมสรฟุตบอลโตโก คัสตอม ยูไนเต็ด

สโมสรฟุตบอลโตโก คัสตอม ยูไนเต็ด เป็นสโมสรฟุตบอลในประเทศไทย ปัจจุบันแข่งขันในไทยลีก 3 โซนภาคตะวันออก เจ้าของสโมสรคือ กรมศุลกากร
กระทรวงการคลัง
ประวัติสโมสร

สโมสรศุลกากร ก่อตั้งขึ้นในปี พ.ศ. 2497 โดยมีจุดประสงค์เพื่อให้พนักงานในองค์กรมีสุขภาพแข็งแรง และต้องการมีส่วนร่วมในการพัฒนาวงการกีฬาไทย สโมสรเคยส่งทีมเข้าร่วมแข่งขันชิงถ้วยพระราชทาน "ถ้วยน้อย" ซึ่งจัดโดย สมาคมฟุตบอลแห่งประเทศไทยฯ เมื่อ พ.ศ. 2511 แต่ไม่ประสบความสำเร็จ จึงได้ยุติมิได้ส่งทีมฯ เข้าร่วมแข่งขันอีกเลย
จวบจนเมื่อ พ.ศ. 2536 ได้มีการจัดการแข่งขันฟุตบอลศุลกากรระหว่างประเทศขึ้น โดยมี ฮ่องกง เป็นเจ้าภาพการแข่งขันครั้งแรก โดยทีมฟุตบอล สโมสรศุลกากร จึงได้ส่งทีมและเข้าร่วมแข่งขันตลอดมาตั้งแต่ครั้งแรกจนถึงปีปัจจุบัน
ประวัติสโมสร > ก้าวสู่วงการลูกหนังแบบเต็มตัว

ต่อมา สโมสรฯ ได้สมัครเข้าเป็นสมาชิกของสมาคมฟุตบอลแห่งประเทศไทยฯ ในปี พ.ศ. 2541  และได้ส่งทีมเข้าร่วมแข่งขัน ฟุตบอลถ้วยพระราชทาน ทุกชั้น ทั้ง ถ้วย ง., ถ้วย ค. และ ถ้วย ข. ตามระบบคัดกรอง นอกจากนั้นยังได้เข้าร่วมแข่งขันฟุตบอลกระทรวงและการแข่งขันทุกรายการที่มีโอกาส โดยในปีแรกที่ส่งทีมเข้าแข่งขัน สโมสรทำผลงานได้ดีจนคว้าตำแหน่งชนะเลิศ "ฟุตบอลชิงถ้วยพระราชทานประเภท ง." ได้ทันที ทำให้ทีมได้รับการจับตามองมากขึ้น และในปีเดียวกัน สโมสรยังชนะเลิศ "ฟุตบอลศุลกากรระหว่างประเทศ ครั้งที่ 6" ซึ่งจัดขึ้นที่ ฮ่องกง ได้อีกด้วย ก่อนปีต่อมาจะชนะเลิศการแข่งขันนี้ใน ครั้งที่ 7 ซึ่งจัดขึ้นที่ประเทศไทย
ประวัติสโมสร > ไต่เต้าสู่ลีกสูงสุด

ในช่วงเวลาระหว่าง พ.ศ. 2543 - พ.ศ. 2545 สโมสรฯ มีผลงานในสนามที่ดีขึ้น โดยในระหว่างนั้น สโมสรได้ประสบความสำเร็จในการแข่งขันต่างๆมากมาย อาทิ
ชนะเลิศ ฟุตบอลชิงถ้วยพระราชทานประเภท  ค. ปี พ.ศ. 2543
ชนะเลิศฟุตบอลศุลกากรระหว่างประเทศ ปี พ.ศ. 2544 ที่มาเก๊า
ชนะเลิศกีฬาฟุตบอลข้าราชการพลเรือน ปี พ.ศ. 2545
ชนะเลิศฟุตบอลข้าราชการพลเรือน ปี พ.ศ. 2545
ชนะเลิศฟุตบอลศุลกากรลุ่มแม่น้ำโขง ปี พ.ศ. 2545 ที่จังหวัดเชียงใหม่
รองชนะเลิศฟุตบอลศุลกากรระหว่างประเทศ ปี พ.ศ. 2545 ที่สาธารณรัฐประชาชนจีน
ประวัติสโมสร > สู่ลีกสูงสุด

สโมสรกรมศุลกากรได้รองชนะเลิศในการแข่งขัน ฟุตบอลถ้วยพระราชทาน ข. พร้อมกับสิทธิ์ได้เลื่อนชั้นสู่ลีกรองของประเทศอย่าง "ดิวิชั่น 1" ทันที ในปี พ.ศ. 2547 แถมยังหนีบถ้วยชนะเลิศฟุตบอลภายใน กระทรวงการคลัง (วายุภักษ์เกมส์) พ.ศ. 2547 อีกด้วย
สโมสรกรมศุลกากร ใช้เวลาอยู่ในลีกดิวิชั่น 1 เพียง 3 ปี ก่อนจะชนะเลิศการแข่งขัน พร้อมกับเลื่อนชั้นไปเล่นใน "ไทยแลนด์พรีเมียร์ลีก" ได้สำเร็จ ในปี พ.ศ. 2552 แต่ทว่าผลงานของสโมสรฯ ไม่ดีนัก โดยจบด้วยอันดับที่ 16 มีเพียง 20 คะแนน จาก 30 นัด ตกชั้นพร้อมกันกับ ยอดทีมอย่าง ธนาคารกรุงเทพ และ ทหารบก ในที่สุด
ประวัติสโมสร > หลังจากตกชั้น

หลังจากการตกชั้นในปี 2552 สโมสรฯ ก็ได้ทำการเปลื่ยนชื่อเป็น สมาคมสโมสรสุวรรณภูมิ ศุลกากร ซึ่งทำผลงานได้ดี โดยได้อันดับที่ 7 เกือบที่จะได้ร่วมเพลย์ออฟเลื่อนชั้น เนื่องจากในฤดูกาลนั้น ทาง ไทยพรีเมียร์ลีก ต้องการเพิ่มทีม เป็น 18 ทีม ภายหลังในฤดูกาล 2554 สโมสรกรมศุลกากรได้จับมือเป็นพันธมิตรกับ จังหวัดสมุทรปราการ จึงได้เปลื่ยนชื่อมาเป็น สโมสรฟุตบอลสมุทรปราการ ศุลกากร ยูไนเต็ด โดยที่ทีมบริหารทั้งหมดยังเป็นของกรมศุลกากร และมีเป้าหมายคือ ปฏิเสธการซื้อผู้เล่นที่ราคาแพงเกินจริง เพื่อสวนทางกับระบบทำลายเพดานเงินเดือนของทีมใหญ่ๆในไทยพรีเมียร์ลีก และดิวิชั่น 1 และเน้นสร้างผู้เล่นดาวรุ่งสู่ทีมชุดใหญ่ วางรากฐานระบบจัดการแบบมืออาชีพ ซึ่งเพราะเหตุผลนี้ ทำให้ผลงานของทีมไม่ดีนัก จนตกชั้นไปเล่น ลีกภูมิภาค ดิวิชั่น 2 ในปี 2554
ประวัติสโมสร > สู่ไทยลีก 3 และเลื่อนชั้นสู่ไทยลีก 2

หลังจากที่เล่นในดิวิชั่น 2 มาเป็นเวลาถึง 5 ปี โดยลงแข่งขันในโซนกรุงเทพฯ และปริมณฑล ใน ดิวิชั่น 2 ฤดูกาล 2559 ในโซน สโมสรฯ ทำผลงานจบด้วยอันดับที่ 2 ของสาย ทำให้ผ่านเข้ารอบแชมเปี้ยนลีก แต่แพ้ สโมสรราชประชา จากการดวลจุดโทษ ทำให้ไม่สามารถเข้าไปเล่นใน ไทยลีก 2 อย่างไรก็ดีด้วยนโยบายของ สมาคมฟุตบอลแห่งประเทศไทยฯ ที่จะจัดตั้งลีกระดับ 3 แทนที่ ทำให้สโมสรได้ลงเล่นใน ไทยลีก 3 โซนตอนล่างของประเทศในปี 2560
ต่อมาในฤดูกาล 2561 สโมสรสามารถจบอันดับที่ 1 และเลื่อนชั้นสู่ ไทยลีก 2 ได้สำเร็จ
ชื่อและอัตลักษณ์ของสโมสร

สมาคมสโมสรกรมศุลกากร 
 (2497, 2541-2551)
สมาคมสโมสรสุวรรณภูมิ ศุลกากร 
 (2552)
สมาคมสโมสรศุลกากร เพชรบุรี 
 (2553)
สโมสรฟุตบอลสมุทรปราการ ศุลกากร ยูไนเต็ด (2554)
สโมสรฟุตบอลศุลกากร ยูไนเต็ด
(2555-2558)
สโมสรฟุตบอลยาสูบ ศุลกากร (2557)
สโมสรฟุตบอลเอ็มโอเอฟ ศุลกากร ยูไนเต็ด 
 (2558-2564)
สโมสรฟุตบอลคัสตอม ลาดกระบัง ยูไนเต็ด 
 (2564-2565)
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ทีมงาน

| ตำแหน่ง | ชื่อ |
| --- | --- |
ประธานที่ปรึกษาสโมสร: ยุทธนา หยิมการุณ
ผู้จัดการทีม: เปรมสุข ภู่พลับ
ประธานเทคนิค: 
หัวหน้าผู้ฝึกสอน: ดาเนียล บลังโก้
ผู้ช่วยหัวหน้าผู้ฝึกสอน: -
ผู้จัดการทั่วไป: จิรพัฒน์ อุดมผล
ผู้ฝึกสอนผู้รักษาประตู: วฤิธ แสงกระจ่าง
ผู้ฝึกสอนฟิตเนส: -
ทีมแพทย์ประจำสโมสร: 
นักกายภาพบำบัด: นายทิพย์พนา เมืองมา
ล่ามประจำสโมสร: 
เลขานุการสโมสร:
ผลงาน > การแข่งขันภายใต้สมาคมฯ

ไทยแลนด์พรีเมียร์ลีก - เข้าร่วมแข่งขัน 1 ครั้ง ฤดูกาล 2551  (ได้อันดับที่ 16)
ไทยลีกดิวิชัน 1 - ชนะเลิศ 1 ครั้ง - 2550
ไทยลีก 3 - รองชนะเลิศ 1 ครั้ง - 2561
ฟุตบอลถ้วยพระราชทาน ถ้วย ข รองชนะเลิศ 1 ครั้ง - 2547
ฟุตบอลถ้วยพระราชทาน ถ้วย ค ชนะเลิศ 1 ครั้ง - 2543
ฟุตบอลถ้วยพระราชทาน ถ้วย ง ชนะเลิศ 1 ครั้ง - 2541
ผลงาน > ผลงานอื่น ๆ

ฟุตบอลศุลกากรระหว่างประเทศ - ชนะเลิศ 3 ครั้ง 2541 (ฮ่องกง), 2542 (ไทย), 2544 (มาเก๊า)
กีฬาฟุตบอลข้าราชการพลเรือน - ชนะเลิศ พ.ศ. 2545
ฟุตบอลศุลกากรลุ่มแม่น้ำโขง - ชนะเลิศ พ.ศ. 2545 ที่เชียงใหม่
ฟุตบอลภายในกระทรวงการคลัง (วายุภักษ์เกมส์) - ชนะเลิศ พ.ศ. 2547
ผลงานของสโมสรในแต่ละฤดูกาล

| ฤดูกาล | ลีก> ระดับ | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> คะแนน | ลีก> อันดับ | เอฟเอคัพ | ลีกคัพ | ลีก 3 คัพ | ผู้ยิงประตูสูงสุด> ชื่อ | ผู้ยิงประตูสูงสุด> จำนวนประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2564–65 | ไทยลีก 2 | 34 | 9 | 8 | 17 | 44 | 63 | 35 | อันดับที่ 15 | รอบ 64 ทีมสุดท้าย | ไม่ได้เข้าร่วม |  |  เอลีอัส | 11 |
| 2565–66 | ไทยลีก 2 | 34 | 17 | 7 | 10 | 45 | 31 | 58 | อันดับที่ 4 | รอบ 64 ทีมสุดท้าย | รอบ 32 ทีมสุดท้าย |  |  ไดซูเกะ ซากาอิ | 10 |
| 2566–67 | ไทยลีก 2 | 34 | 4 | 9 | 21 | 26 | 63 | 21 | อันดับที่ 17 | ไม่ได้เข้าร่วม | รอบเพลย์ออฟ |  |  นราธิป เครือรัญญา | 5 |
| 2567–68 | ไทยลีก 3 โซนภาคตะวันออก |  |  |  |  |  |  |  |  | รอบแรก | รอบคัดเลือกรอบสอง | รอบลีก |  |  |
| 0 | 1 | 2 | 3 | 4 |
| --- | --- | --- | --- | --- |
| แชมป์ | รองแชมป์ | อันดับที่สาม | เลื่อนชั้น | ตกชั้น |
สโมสรพันธมิตร > พันธมิตรต่างประเทศ

- FC Tiamo Hirakata
แหล่งข้อมูลอื่น

สโมสรฟุตบอลโตโก คัสตอม ยูไนเต็ด ที่เฟซบุ๊ก
| ด ค กผู้เล่นชุดปัจจุบันของสโมสรฟุตบอลคัสตอม ยูไนเต็ด  |
| --- | --- |
 1 ธีรวัฒน์  4 นรากรณ์  5 กิตติชัย  6 ประวีณวัช  7 อดิศร  8 ซากาอิ  9 กุสตอว์  10 ภีมปภพ  11 ปรัชญา  14 พชร  15 พนมพร  16 อ่องกองมันน์  17 ธนวัฒน์  18 ธีรัตม์  21 คูเอร์บา  23 ภานุวัฒน์  25 ณัฐวัฒน์  27 อนุศักดิ์  32 ธนดล  36 บุคฆอรี  40 ประกายเกียรติ  47 สิทธา  76 กฤตภาส  99 อาเลชังดรี  หัวหน้าผู้ฝึกสอน: อานนท์
ซอ จียอน

| ซอ จียอน |
| --- | --- |
จียอน เมื่อมกราคม 2567
ข้อมูลพื้นฐาน
ชื่อเกิด: ซอ จียอน
เกิด: 11 พฤศจิกายน พ.ศ. 2529 (38 ปี)
ที่เกิด: แทจ็อน สาธารณรัฐเกาหลี
แนวเพลง: ป็อป อาร์แอนด์บี
อาชีพ: นักร้อง นักแสดง นางแบบ พิธีกร ยูทูบเบอร์
ช่วงปี: 2552–ปัจจุบัน
ค่ายเพลง: เอ็กแซ็กท์ จีเอ็มเอ็ม แกรมมี่
ซอ จียอน (เกาหลี: 서지연; อาร์อาร์: Seo Ji-yeon; เกิด 11 พฤศจิกายน 2529) เป็นนักแสดง นักร้อง และนางแบบชาวเกาหลีใต้
ประวัติ

จียอนกำเนิดในประเทศเกาหลีใต้ ครอบครัวเป็นชาวเกาหลีใต้ ชื่อ "จียอน" นั้นตาตั้งให้
เมื่ออายุได้ 11 ปี จียอนย้ายเข้ามาอาศัยในประเทศไทย หลังจากที่บิดาย้ายเข้ามาทำงานได้สักพัก ปัจจุบัน บิดา มารดา พี่ชาย และน้องสาว ย้ายเข้ามาอาศัยในประเทศไทยทั้งสิ้น ช่วงปี พ.ศ. 2541 เธอได้ร่วมแสดง มิวสิกวีดิโอ "บอกกันได้ไหม" ของศิลปิน ราฟฟี่-แนนซี่ ด้วย
เมื่อเข้ามาอาศัยในประเทศไทยแล้ว จียอนรับการศึกษาระดับมัธยมศึกษาที่โรงเรียนร่วมฤดีวิเทศศึกษา กรุงเทพมหานคร เวลานั้น ถูกเพื่อนที่โรงเรียนกลั่นแกล้งเรื่องภาษา เพราะพูดไม่ได้ทั้งไทยและอังกฤษ จึงท้อใจและอยากกลับบ้านเกิดเมืองนอน แต่ได้รับกำลังใจจากบิดามาเสมอ จึงผ่านพ้นไปได้
จียอนจบการศึกษาจากคณะศิลปศาสตร์ มหาวิทยาลัยอัสสัมชัญ วิชาเอก คือ ภาษาญี่ปุ่นธุรกิจ
การทำงาน

จียอนชอบร้องเพลงและประสงค์จะเป็นนักร้อง ครั้งศึกษาอยู่ ณ โรงเรียนร่วมฤดีวิเทศศึกษา ก็ได้เป็นพิธีกรในงานโรงเรียน และงานอื่น ๆ ที่สยามพารากอน ทั้งได้ร่วมกิจกรรมโรงเรียนและได้รับรางวัลเรื่อยมา แต่บิดามารดาอยากให้เป็นทูตมากกว่าเป็นนักร้อง
จียอนมาเริ่มงานบันเทิง เมื่อเพื่อนชวนไปชมรายการ ไฟฟ์ไลฟ์ (Five Live) ที่ตึกแกรมมี่ และบริษัทแกรมมี่สังเกตเห็นจียอน จึงเชื้อเชิญให้มาทดสอบการแสดง แต่เนื่องจากเวลานั้นยังใช้ภาษาไทยไม่คล่อง งานเริ่มแรกจึงเป็นการถ่ายแบบ ถ่ายโฆษณา และแสดงมิวสิกวีดิโอ
ภายหลัง พิชญะ และพิรัชต์ นิธิไพศาลกุล ซึ่งเป็นเพื่อนที่โรงเรียนร่วมฤดีวิเทศศึกษา และเป็นศิลปินสังกัดแกรมมี่ แนะนำให้รู้จักกับนักอำนวยการผลิต (producer) คนหนึ่งซึ่งให้จียอนร้องเพลงทดสอบ และนิติพงษ์ ห่อนาค นักประพันธ์เพลง ได้ยินเข้าก็ชอบใจ จึงนัดให้มาพบ และแสดงความประสงค์จะทำเพลงให้ จากนั้น จียอนก็ได้รับการฝึกขับร้องจากนิติพงษ์มาตลอด ต่อมา ถกลเกียรติ วีรวรรณ ผู้บริหารแกรมมี่ และผู้ก่อตั้งเอ็กแซ็กท์ บริษัทในเครือแกรมมี่ ได้ฟังเพลง "ฉันไม่มีที่ไป" ที่จียอนอัดไว้ ก็สนใจ และเมื่อได้พบตัวจียอนก็ประทับใจ จียอนจึงได้ทำงานกับเอ็กแซ็กท์
ต้นปี 2560 จียอนถูกถอดจากภาพยนตร์เรื่อง Mind Memory 1.44 พื้นที่รัก และทางผู้กำกับได้เปลี่ยนให้ จุฑามาศ วิชัย มาแสดงแทน เดือนมีนาคม ปีเดียวกัน เธอถูกถอดจากรายการตลกสองรายการ ซึ่งเป็ด เชิญยิ้มให้ชมพู่ ก่อนบ่ายคลายเครียด มาทำหน้าที่แทน ช่วงเวลาใกล้เคียงกัน เธอถูกวิจารณ์เรื่องผิดนัดถ่ายภาพยนตร์ กัดกระชากเกรียน ของ พจน์ อานนท์ รวมถึงมีปัญหาในการแสดงคู่กับเบญจพล เชยอรุณ ด้วย ที่สุด เธอเปลี่ยนผู้จัดการ และขอโทษพจน์ อานนท์
ผลงาน > ซิงเกิล

| ปี | ชื่อ | อัลบั้ม | อ้างอิง |
| --- | --- | --- | --- |
| 2553 | "สอนภาษารัก" | ดิเอธ (The Eight) | [333] |
| 2554 | "ฉันไม่มีที่ไป" | — |  |
ผลงาน > มิวสิกวีดิโอ

| ปี | เพลง | ศิลปิน | อ้างอิง |
| --- | --- | --- | --- |
| 2541 | "บอกกันได้ไหม" | ราฟฟี่-แนนซี่ |  |
| 2552 | "เวลากับใจคน" | ผลิตโชค อายนบุตร |  |
| 2552 | "ดีใจ" | ท็อฟฟี่ แอนด์ เดอะ แคนดี้แบรนด์ |  |
| 2552 | "เซนซิทีฟ" (Sensitive) | วาทิยา รวยนิรัตน์ |  |
ผลงาน > ซิตคอม

| ปี | ชื่อ | บทบาท | เครือข่าย | อ้างอิง |
| --- | --- | --- | --- | --- |
| 2553–2558 | นัดกับนัด | จียอน | ช่อง 9 |  |
| 2558–2560 | ก่อนบ่ายโชว์ | – | ช่อง 3 |  |
| 2559–2560 | วุ่นนัก รักข้ามตึก | ยุนอา | ช่อง 9 |  |
| 2560–2561 | ระเบิดเถิดเทิงแดร็กคูล่าหารัก | มินอา | เวิร์คพอยท์ ทีวี |  |
| 2561 | ชะนีหนีคาน | แนน | ช่องวัน | ตอน รวบหัวรวบหาง  ตอน ร้ายเพราะรัก  |
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2557 | สงครามนางงาม | เจสสิกา | ช่องวัน 31 |
| 2559 | เสน่หาข้ามเส้น | เมรยา / เมล่อน | ช่องวัน 31 |
| 2560 | เล่ห์ลับสลับร่าง | จีอึน | ช่อง 3 |
| 2561 | มารร้ายคู่หมายรัก Love At First Hate | ซอนชา | ช่องวัน |
| 2562 | สะใภ้ TKO | คิม ซอนมี / ซอนมี จรัสปกรณ์ | จีเอ็มเอ็ม 25 |
| 2563 | ฟ้าฝากรัก | ฮายัง | ช่อง 3 |
| 2564 | หว่อ อ้าย หนี่ เธอที่รัก | แพท | พีพีทีวี |
| 2564 | พฤษภา-ธันวา รักแท้แค่เกิดก่อน | คงจู | ช่อง 3 |
| 2566 | ผู้ใหญ่ลี ศรีบานเย็น | ผักกาด | ช่องเวิร์คพอยท์ 23 |
| 2567 | บ้านผูกวิญญาณ | ธูปหอม | ช่องเวิร์คพอยท์ 23 |
ผลงาน > ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2559 | หลอน เดอะซีรีส์  | ตอน ถอดรหัสสัมผัสสยอง | เมย์ |  |
| 2560 | Journey The Series แก๊งเฟี้ยวเที่ยวทั่วไทย  | ตอน กลางใจใกล้แค่เอื้อม | จียอน |  |
| 2560 | 30 กำลังแจ๋ว The Series |  | แอน |  |
| 2560 | Club Friday The Series 9 รักครั้งหนึ่ง ที่ไม่ถึงตาย | ตอน รักของอาเซ | อาเซ |  |
| 2560 | โสด Stories 2 |  | คิม จองอา |  |
| 2562 |  Bangkok รัก Stories  | ตอน สิ่งของ | คังแทฮี |  |
| 2567 |  เด็กฝึกหน้าใส เติมหัวใจนายหญิง  |  | แจน |  |
ผลงาน > รายการโทรทัศน์

| ปี | รายการ | เครือข่าย | อ้างอิง |
| --- | --- | --- | --- |
| 2559–2560 | ยุทธการสะท้านตับ | ช่อง 3 |  |
| 2559–ปัจจุบัน | อาหารดี อารมณ์ดี (คู่กับ พล ตัณฑเสถียร) | อมรินทร์ทีวี |  |
| 2559–ปัจจุบัน | ครัว ฮา พาชิม (คู่กับ โจ๊ก โซคูล) | ช่อง 9 เอ็มคอตเอชดี |  |
| 2560 | We Kid Thailand เด็กร้องก้องโลกซีซั่น 1 (คู่กับ ศักดิ์สิทธิ์ เวชสุภาพร) | ช่องเวิร์คพอยท์ |  |
| 2561 | ถ้าได้มา ta dai ma ที่โรงแรมชะอำ-หัวหิน (แขกรับเชิญ) | ช่อง 5 (ออกอากาศวันเสาร์ที่ 22 กันยายน 2561 เวลา 21.50 - 22.20) |  |
| 2561 |   (คู่กับ อิสริยะ ภัทรมานพ) | Youtube:IPH Official |  |
| 2564–ปัจจุบัน | ฮัลโหลซุปตาร์พาเที่ยว (คู่กับ ธนิศ แก้วนาค) | ช่อง 7 |  |
ผลงาน > กรรมการ

แก๊งนักสืบรายการ I Can See Your Voice Thailand นักร้องซ่อนแอบ
กรรมการรายการ The Mask Singer หน้ากากนักร้อง
The Mask Line Thai หน้ากากแก้วหน้าม้า ร้องเพลง สาวนาสั่งแฟน แพ้ให้กับ หน้ากากผ้าขาวม้า หน้ากากยักษ์เขียว ยักษ์แดง
ผลงาน > โฆษณา

โลชั่น เพียวไลน์
รางวัล

| ปี | รางวัล | สาขา | ผล | ผลงานที่เข้าชิง |
| --- | --- | --- | --- | --- |
| 2559 | ดาราอินไซด์อวอร์ด รางวัลนาคราช ครั้งที่ 1 | ศิลปินตลกดาวรุ่งหญิงดีเด่นแห่งปี | ได้รับรางวัล | — |
แหล่งข้อมูลอื่น

ซอ จียอน ที่อินสตาแกรม
คิวเอสวาย (รถจักร)

ซีอาร์อาร์ซี ซีดีเอ5บี1 (CRRC CDA5B1) หรือ รถจักรซีชู่เยี่ยน (อังกฤษ: Qishuyan Locomotive) มีชื่อเล่นว่า รถจักรอุลตร้าแมน เป็นรถจักรดีเซลไฟฟ้าของการรถไฟแห่งประเทศไทย ที่สั่งนำเข้ามาเพื่อใช้ในการทำขบวนรถโดยสารและขบวนรถสินค้า และนำมาทดแทนรถจักรรุ่นเก่าอย่างเช่น จีอี (GE) ที่มีอายุการใช้งานที่มาก สั่งซื้อจากบริษัทซีอาร์อาร์ซีซีชู่เยี่ยน มณฑลเจียงซู ประเทศจีน เมื่อปี พ.ศ. 2565  รถจักรซีชู่เยี่ยนเป็นรถจักรที่ถูกสั่งซื้อมาใช้เพื่อทำขบวนรถโดยสารในรอบ 27 ปี โดยหลังจากการสั่งซื้อรถจักรจีอีเอ (GEA) ตั้งแต่ปี พ.ศ. 2538 ก็ไม่มีการสั่งซื้อรถจักรเพื่อมาทำขบวนรถโดยสารอีกเลยจนถึงปี พ.ศ. 2565
QSY เมื่อทำขบวนรถถึงสถานีกรุงเทพ
รถจักร QSY (ล็อตที่ 1: 5201-5220 ล็อตที่ 2: 5221-5235 ล็อตที่ 3: 5236-5250) จำนวนทั้งหมด 50 คัน ปัจจุบันมีบทบาทเป็นอย่างมากกับการทำขบวนรถโดยสารทางไกล ไปเชียงใหม่ หนองคาย อุบลราชธานี และชุมทางหาดใหญ่ โดยหลักๆจะทำขบวนรถด่วนพิเศษ CNR ขบวนรถเร็ว ขบวนรถด่วน และขบวนด่วนพิเศษอื่นๆ อีกทั้งยังมีบทบาทกับรถสินค้าด้วย เช่น ทำขบวนรถสินค้า ICD รถสินค้าขนส่งระหว่างประเทศไปหนองคาย และรถสินค้าระหว่างเมือง
เนื่องด้วยรถจักร QSY สามารถทำความเร็วสูงสุดได้ที่ 120 กม./ชม. เฉพาะขบวนรถด่วนพิเศษเลขที่ 9/10 23/24 25/26 31/32
ส่วนขบวนรถอื่นๆ นอกเหนือจากขบวนดังกล่าว
จะถูกกำหนดให้ใช้ความเร็วสูงสุด ไม่เกิน 100 กม./ชม. หรือ ต่ำกว่า
ขึ้นอยู่กับชนิดแคร่ล้อของรถโดยสารและรถสินค้าแต่ละขบวน
เช่น บนท.ป.(แดวู) บนอ.ป.(ฮุนได) 100 กม./ชม.
และ บชท. บชส. บสส. บนท. 90กม./ชม. เป็นต้น
รถจักร QSY หมายเลข 5242 จอดอยู่ชุมทางศรีราชา
รถจักร QSY มาพร้อมกับระบบความปลอดภัย European Train Control System ในรูปแบบ On board จาก Thales ซึ่งระบบนี้ได้มีการใช้อย่างแพร่หลายในโซนยุโรป และเอเชียบางประเทศ เพื่อจัดการเดินขบวนรถได้อย่างปลอดภัยและมีประสิทธิภาพ อีกทั้งระบบนี้ยังช่วยในส่วนของการควบคุมระบบเบรค หรือเครื่องยนต์ เพื่อความปลอดภัยได้
รถจักร QSY หมายเลข 5210 จอดอยู่อุบลราชธานี
รถด่วนพิเศษ CNR ทำขบวนโดย QSY 5209 บนทางยกระดับชานเมืองสายสีแดง